Plasieland lewer kordate praters | Letaba Herald
Op Saterdag, 10 Junie, het Hoërskool Merensky se kordate junior debatspan stem dikgemaak tydens die semi-finale ronde van die ATKV-debatskompetisie vir hoërskole.
June 15, 2017 ATKV debat semi-finaal (1).jpg
GEREED VIR AKSIE: Dirk Crafford, Suandrie Corbett en Jamie Robertson. Hierdie kompetisie is aangebied by Hoërskool Generaal Hertzog in Witbank.
Suandrie Corbett, Jamie Robertson en Dirk Crafford het in ‘n warm debatsgesprek te staan gekom teen ‘n span van Hoërskool Nelspruit.
Argumente vir en teen die onderwerp: “Kultuurverskille moet ‘n deurslaggewende rol speel in die opstel van skoolreëls.”, het oor en weer gevlieg. Die beoordelaars het omtrent gegons nadat die twee spanne mekaar behoorlik laat les opsê het. Suandrie het uitstekend repliek gelewer.
NA-AKSIE-SATISFAKSIE: Suandrie Corbett, Dirk Crafford en Jamie Robertson.
Alhoewel die span nie deurgedring het na die ATKV-finaal nie, het die Plasie-span nie een tree teruggestaan nie en het hierdie debatsgesprek die kroon gespan op maande se voorbereiding en oefening.
Plasieland is trots op dié drie graad 9-leerders en hoop dat hulle sal voortbou op ‘n praattradisie wat goed gevestig is.
Recommended Story	Plasies debatteer suksesvol	SUBSCRIBE to our FREE newsletter Please select gender